Бас прокурорының орынбасары тағайындалды
"Бас прокурорының орынбасары тағайындалды" | "https://abai.kz/post/174397"
TITLE: Бас прокурорының орынбасары тағайындалды
URL: https://abai.kz/post/174397
META: "Бас прокурорының орынбасары тағайындалды" | "https://abai.kz/post/174397"
DATE: 03.10.2023
AUTHOR(s): Abai.kz
TOTAL WORDS: 118
TEXT: Мемлекет басшысының өкімімен Ғабит Амангелдіұлы Садырбеков Қазақстан Республикасы Бас прокурорының орынбасары болып тағайындалды, ол бұрынғы атқарған лауазымынан босатылды, деп хабарлайды Ақорданың баспасөз қызметі. Садырбеков Ғабит Амангелдіұлы 1978 жылғы 3 маусымда Ақмола облысында туылған. Білімі жоғары, 1999 жылы Абай атындағы Алматы мемлекеттік университетін тәмамдаған. 2001-2017 жылдары прокуратура органдарында, 2017-2020 жылдары банк саласындағы қызмет еткен. 2020-2021 жылдары Қазақстан Республикасының Цифрлық даму, инновациялар және аэроғарыш өнеркәсібі министрінің кеңесшісі болған. 2021 жылғы 2 наурыздан 2022 жылғы 8 қаңтарға дейін – Қазақстан Республикасының Қаржылық мониторинг агенттігі аппаратының басшысы болды. 2022 жылғы 8 қаңтардан қазіргі уақытқа дейін – Қазақстан Республикасының Қаржылық мониторинг агенттігі Төрағасының бірінші орынбасары лауазымында болды. Айта кетейік, Мемлекет басшысының өкімімен Ұлан Сапарұлы Байжанов Қазақстан Республикасы Бас Прокурорының орынбасары лауазымынан босатылды. Abai.kz
